जिसलै मेरे देसै दे सारे लोकें दी त्रे चुक्की जाग, जिसलै देस अजाद होई जाग, जिसलै कोई भुक्खा नि रौग, कोई नंगा निं रौग , जिसलै अपना राज होना ते हर इकगी ओदी मेहनतू दा पूरा पूरा फल थोग, जिसलै मेरे देसै दे हर मानुयै दे मुआ उप्पर हासा होग, खुशी होग, जीवनै दा असली रंग होग, जिसलै हर मानुयैं गी जीवनै दी सत्या थोई जाग-उसलै सत्या! उसलै कदें मेरी बारी औग। उसलै में अपने हिस्से दा हासा, खुशी, जीवनै दे रंग लेइऐ तेरे कोल औंग ते तुगी अपनी बामें’च लेइऐ अपनी छात्ती कन्नें लाई लैंग ते मेरी तेरी हजारें बरें दी त्रो मिटी जाग।